

PROJEKTS uz 05.09.2023.

vēlamais datums izskatīšanai:

IKSSK: 06.09.2023.

domē: 28.09.2023.

sagatavotājs un ziņotājs: Ligita Anspoka

 LĒMUMS

Ādažos, Ādažu novadā

2023. gada 28. septembrī **Nr.**«DOKREGNUMURS»

**Par mācību jomu koordinatoru darba nodrošināšanu**

Ādažu novada pašvaldības dome 2021. gada 24. novembrī pieņēma lēmumu (protokols Nr. 17 §11) “Par mācību jomu koordinatoriem”, kurā tika nolemts izveidot 15 mācību jomu koordinatorus pašvaldībā un pašvaldības Centrālās pārvaldes Izglītības un jaunatnes nodaļas budžeta tāmē katru gadu iekļaut 15000 *euro* mācību jomu koordinatoru (turpmāk – MJK) darba samaksai.

Pašvaldības 2022. gada 4. aprīļa rīkojumā ĀNP/1-6-1/22/37 “Par mācību jomu koordinatoriem” ir noteikti konkrēti MJK darba uzdevumi:

* organizēt un koordinēt sadarbību starp pašvaldības vispārējās izglītības iestāžu pedagogiem mācību satura vienotas pieejas plānošanā un īstenošanā;
* organizēt priekšlikumu vai risinājumu sagatavošanu un ieviešanu specifisku mācību satura pilnveidošanai;
* piedalīties pedagogu ar mācību jomas satura īstenošanu saistītu mācīšanās vajadzību apzināšanā un ar pedagogu profesionālo pilnveidi saistītu jautājumu plānošanā;
* apzināt jaunākos mācību un metodiskos līdzekļus un citus resursus mācību jomā;
* sadarboties ar Valsts izglītības un satura centru metodiskā atbalsta nodrošināšanā pilnveidotā mācību satura un pieejas ieviešanai pašvaldības vispārējās izglītības iestādēs;
* koordinēt priekšlikumus vai risinājumus novadam piekritīgu specifisku mācību saturu jautājumu izstrādē;
* līdz katra gada 15. septembrim elektroniski iesniegt Izglītības un jaunatnes nodaļai (turpmāk - IJN) MJK darba plānu kārtējam mācību gadam;
* līdz kārtējā mēneša 5. datumam elektroniski iesniegt IJN MJK iepriekšējā mēneša darba atskaiti ar šādu informāciju: veiktās aktivitātes (piem., pedagogu sanāksmes, dalība vai organizēti semināri, lekcijas, kursi, metodiskās dienas, radošās darbnīcas, konferences, izziņas un pieredzes braucieni, u.c.), laiks, vieta, dalībnieku mērķgrupa un skaits.

Šobrīd darbojas 13 no 15 MJK. 2023./2024. m.g. vakants ir Latviešu valodas mācību jomas koordinatora amats.

Ņemot vērā 2022. gada valsts budžeta mērķdotācijas skolu pedagogu darba algām atlikumu, ir sagatavots priekšlikums pedagogu metodiskās darbības nodrošināšanai Ādažu novada izglītības iestādēs novirzīt:

1. Ādažu vidusskolai 11 124 *euro;*

2. Carnikavas pamatskolai 13 348 *euro.*

IJN 2024. gada budžeta tāmes projektā iekļaut 5562 *euro* mācību jomu koordinatoru darba samaksai (pirmsskolas un privātās izglītības iestādes MJK darba samaksai).

Pamatojoties uz Pašvaldību likuma 4. panta pirmās daļas ceturto punktu un Izglītības, kultūras, sporta un sociālās komitejas 06.09.2023. atzinumu un Finanšu komitejas 20.09.2023. atzinumu, Ādažu novada pašvaldības dome

**NOLEMJ:**

1. Konceptuāli atbalstīt finanšu līdzekļu iekļaušanu Centrālās pārvaldes Izglītības un jaunatnes nodaļas 2024. gada budžeta tāmes projektā 5562 *euro -* mācību jomu koordinatoru darba samaksai.
2. Izdarīt grozījumus 2022. gada 5. oktobra rīkojumā Nr. ĀNP/1-6-1/22/101 “Par valsts budžeta mērķdotācijas sadalījumu Ādažu novada pašvaldības vispārējās izglītības iestāžu pedagogu darba samaksai un valsts sociālās apdrošināšanas obligātajām iemaksām” un izteikt 1.1. punktu šādā jaunā redakcijā:

**“**1.1. **1’285 624** *euro* apmērā (t.sk., 2021. gadā neizlietotais un ieturētais finansējums 19’097 *euro* apmērā), pašvaldības pamata un vispārējās vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām:

* + 1. Ādažu vidusskolai –  **1’015’832**  *euro*;
		2. Carnikavas pamatskolai –  **269’792** *euro.*”.
1. Ar šī lēmuma spēkā stāšanos spēku zaudē Ādažu novada pašvaldības domes 2021. gada 24. novembra protokollēmums (protokols Nr. 17 § 11) “Par mācību jomu koordinatoriem”.
2. Izpilddirektoram veikt rīkojuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

IJN, ĀVS, CPS, ĀBVS, CPII, SPII, KPII, ĀPII, PERS, FIN, GRN, - @

L. Anspoka, ligita.anspoka@adazi.lv